**Broj:** 004 - 305/22-6446/1

**Podgorica, 15.03.2022.g.**

Na osnovu Programa rada Vlade Crne Gore za 2022. godinu, i zaključka Vlade Crne Gore br.04-639/2 od 24.02.2022. godine,

**MINISTARSTVO EKONOMSKOG RAZVOJA**

**objavljuje**

**JAVNI POZIV**

**za učešće u postupku dodjele sredstava za**

**Program za unapređenje konkurentnosti privrede za 2022. godinu**

Programom za unapređenje konkurentnosti privrede za 2022. godinu predviđeno je sprovođenje osam programskih linija finansijske i nefinansijske podrške.

Ministarstvo ekonomskog razvojapoziva domaća mikro, mala, srednja preduzeća i preduzetnike da podnesu prijavu za učešće u postupku dodjele sredstava za Program za unapređenje konkurentnosti privrede, odnosno za programske linije.

1. **Opšti uslovi za učešće:**

**Pravo učešća u Programu**, odnosno programskim linijama imaju mikro, mala, srednja preduzeća i preduzetnici registrovani u skladu sa Zakonom o privrednim društvima ("Službeni list Crne Gore", broj 65/20), Uredbom o bližim kriterijumima, uslovima i načinu dodjele državne pomoći („Službeni list Crne Gore“, broj 27/2010, 34/2011 i 16/14) i Zakonom o računovodstvu („Sl. list Crne Gore“, broj 145/21) i koja zadovoljavaju sledeće uslove:

* Posluju 100% u privatnom vlasništvu, isključujući off shore kompanije;
* Imaju sjedište na teritoriji Crne Gore;
* Registrovani su u Centralnom registru privrednih subjekata;
* Imaju šifru osnovne djelatnosti pod kojom je privredni subjekat prijavljen u CRPS na dan 31. decembar 2021. godine;
* Imaju predate zvanične finansijske izvještaje za 2021. godinu u zakonski predviđenom roku ili im je Rješenjem Uprave prihoda i carina odobren produžetak roka za predaju finansijskih izvještaja[[1]](#footnote-1);
* Za aplikante koji nisu u obavezi da sastavljaju finansijske izvještaje, potrebno je da je preduzetnik, koji plaća poreze i doprinose po stvarnom dohotku ili u paušalnom iznosu, podnio GPPFL obrazac za 2021. godinu, odnosno ZPO obrazac za 2022. godinu;
* Redovno izvršavaju obaveze plaćanja poreza i doprinosa na lična primanja, poreza na dobit pravnih lica i poreza na dodatu vrijednost, odnosno redovno izmiruju reprogramirane poreske obaveze, shodno Zakonu o reprogramu poreskih potraživanja (“Sl. list CG”, broj 83/16), Uredbi o uslovima za odlaganje naplate poreskih i neporeskih potraživanja (“Sl. list CG”, broj 57/18) i Uredbi o uslovima za odlaganje naplate dospjelih poreskih i neporeskih potraživanja (“Sl. list CG”, broj 27/2020, 50/2020, 015/2021)[[2]](#footnote-2)
* Za iste aktivnosti nijesu koristili sredstva finansijske pomoći iz državnog i/ili lokalnog budžeta ili međunarodnih institucija/programa i drugih donatora u poslednje 3 godine;
* Nijesu u obavezi povraćaja nezakonito primljene državne pomoći;
* Nijesu u postupku stečaja ili likvidacije;
* Čiji osnivač i / ili odgovorno lice se ne nalazi u kaznenoj evidenciji za prekršaje iz oblasti privrednog kriminala;
* Nisu u finansijskim poteškoćama[[3]](#footnote-3) (u smislu Uredbe o opštem zajedničkom izuzeću) u skladu sa pravilima o dodjeli državne pomoći;
* U slučaju da privredno društvo i osnivač društva imaju učešće veće od 20% u vlasničkoj strukturi drugog privrednog subjekta (povezana lica)[[4]](#footnote-4) ne mogu aplicirati sa oba privredna društva na istu programsku liniju.

1. **Finansijski okvir:**

Ukupan budžet opredijeljen za realizaciju Programa za unapređenje konkurentnosti privrede je **4.mil€**, dok su pojedinačni iznosi, kao i način i dinamika dodjele podrške definisani pojedinačnim programskim linijama.

1. **Opravdani troškovi podrške:**

Opravdani troškovi Programa za unapređenje konkurentnosti privrede za 2022. godinu su troškovi koji su realizovani od strane preduzeća pod uslovom:

* Da su u skladu sa opravdanim troškovima podrške koji su specificirani u okviru svake pojedinačne programske linije;
* Da su navedeni u ponudi/fakturi i/ili ugovoru;
* Da su mjerljivi i da se evidentiraju prema važećim računovodstvenim standardima;
* Da su u skladu sa zahtjevima finansijskog upravljanja, posebno u pogledu ekonomičnosti i efikasnosti.

1. **Djelatnosti koje se ne podržavaju Programom:**

Programom nisu obuhvaćene djelatnosti na osnovu klasifikacije djelatnosti u okviru sljedećih sektora:

Sektor A: poljoprivreda šumarstvo i ribarstvo;

Sektor G: trgovina na veliko i trgovina na malo i popravka vozila i motocikala;

Sektor K: finansijske djelatnosti i djelatnost osiguranja;

Sektor O: državna uprava i odbrana i obavezno socijalno osiguranje

Sektor T: djelatnost domaćinstva kao poslodavca; djelatnost domaćinstva koja proizvode robu i usluge za sopstvene potrebe;

Sektor U: djelatnost eksteritorijalnih organizacija i tijela.

**Detaljan spisak dozvoljenih šifri djelatnosti u okviru podržanih sektora je sastavni dio Anex-a Programa**.

**Troškovi koji se direktno odnose** na proizvodnju i distribuciju proizvoda (troškovi izrade proizvoda, transportni troškovi, troškovi reklamiranja, troškovi kapitalnih investicija, troškovi administracije, amortizacije, osiguranja, kursnih razlika, plaćanje zaostalih obaveza (kamata, poreza, taksi, rata za otplatu kredita i sl.), bankarski troškovi, komisiona plaćanja, i slični troškovi koji se odnose na sprovođenje ugovora, plaćanje provizija, bilo koji vid ličnih troškova i sl.) **nijesu obuhvaćeni ovim Programom.**

1. **Dokumentacija koja se pribavlja po službenoj dužnosti:**

Ministarstvo ekonomskog razvoja će u skladu sa pravnim oblikom registracije aplikanta sljedeće dokaze obezbijediti **po službenoj dužnosti**:

* Izvod iz Centralnog registra privrednih subjekata;
* Potvrdu o plaćenim porezima i doprinosima ili reprogramu obaveza, zaključno sa prethodnim mjesecom, u odnosu na mjesec predaje dokumentacije za refundaciju troškova;
* Potvrdu da se osnivač i/ili odgovorno lice ne nalazi u kaznenoj evidenciji Ministarstva pravde, ljudskih i manjinskih prava, za prekršaje u oblasti privrednog kriminala;

1. **Regionalni aspekt i razvrstavanje JLS prema stepenu razvijenosti:**

**Za privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100%[[5]](#footnote-5)** primjenjivaće se podrška koja uvažava **regionalni aspekt i razvrstavanje JLS prema stepenu razvijenosti**.[[6]](#footnote-6) Uvećani procenat bespovratne podrške biće definisan svakom pojedinačnom programskom linijom sa privredne subjekte koji posluju u sljedećim opštinama: **Petnjica, Andrijevica, Gusinje, Plav, Rožaje, Tuzi, Berane, Bijelo Polje, Šavnik, Mojkovac, Kolašin, Pljevlja, Plužine, Ulcinj, Žabljak, Cetinje, Nikšić, Danilovgrad.**

Uslov je da u posljednjih šest mjeseci do dana objavljivanja Javnog poziva nije bilo promjena u strukturi vlasništva, kao i u promjeni adrese sjedišta Društva u okviru druge JLS.

Za privredne subjekte koji posluju u jedinicama lokalne samouprave čiji je indeks razvijenosti iznad 100%, nema uvećanja procenta podrške bespovratnih sredstava.

1. **Podnošenje prijava i potrebna dokumentacija:**

Podnošenje prijava i prateće dokumentacije vrši se preko online aplikacije korišćenjem digitalnog sertifikata, uz korisničko uputstvo o načinu apliciranja koje se nalazi na web stranici Ministarstva ekonomskog razvoja [www.gov.me/mek](http://www.gov.me/mek). Nakon izbora programske linije (i odgovarajuće komponente/i) aplikant pristupa popunjavanju elektronskih obrazaca koji čine dio obavezne opšte dokumentacije za sve programske linije. Zavisno od programske linije za koju se aplicira, prilikom predaje zahtjeva dostavlja se i dodatna dokumentacija (ponude/fakture/izvodi iz banke i sl.), koja će se takođe elektronski podnositi. Svaka pojedinačna programska linija definiše potrebnu dodatnu dokumentaciju koju je potrebno dostaviti, kao i dokumentaciju koja je potrebna za refundaciju sredstava.

* Dostavljene ponude/profakture/fakture moraju sadržati jasno definisan predmet nabavke/usluge, rok isporuke/realizacije i cijenu proizvoda/usluge izraženu u EUR i iskazanim PDV-om ( ako su izdate na teritoriji Crne Gore);
* Ponude/profakture/fakture izdate na ino jeziku, moraju biti prevedene na crnogorski jezik i ovjerene od strane preduzeća aplikanta;
* Prihvatljive su samo fakture/ugovori izdate u periodu od 1. januara do 16. novembra2022. godine, osim ukoliko pojedinačnom Programskom linijom nije drugačije određeno;
* Sve fakture izdate od isporučioca proizvoda/opreme moraju biti plaćene sa računa preduzeća korisnika finansijske pomoći.
* Ponude, predračuni, nalozi za plaćanje, kompenzacija i slično ne predstavljaju prihvatljiv dokaz o trošenju sredstava.

Komisija zadržava pravo da umanji iznos prijavljenih troškova za refundaciju ukoliko isti nijesu u skladu sa opravdanim troškovima i definisanim rokovima, ili ima pravo da zahtjev odbaci.

* Preduzeće je u obavezi da samostalno odabere pružaoca usluge odnosno dobavljača opreme za realizaciju navedene aktivnosti.
* Pružalac usluge/dobavljač opreme ne može biti fizičko lice, već samo pravno lice i registrovani preduzetnici.
* Privredni subjekti (uključujući povezana lica) mogu aplicirati najviše za tri Programske linije u okviru Programa, kao i u okviru više komponenti pojedinačnih programskih linija, s tim da privredni subjekat i sa njim povezano lice ne mogu istovremeno biti korisnici i pružaoci usluga/dobavljači opreme u okviru iste programske linije, osim za Programsku liniju za uvođenje međunarodnih standarda.

**Podnošenje prijava i prateće dokumentacije vršiće se putem online aplikacije -** [**https://programi.gov.me**](https://programi.gov.me)**.**

**PROGRAMSKA LINIJA ZA NABAVKU OPREME VELIKE VRIJEDNOSTI**

**KO?**

Pravo učešća u Programskoj liniji imaju registrovana **mikro, mala, srednja privredna društva i preduzetnici[[7]](#footnote-7)**.

**ŠTA?**

Sredstva mogu biti namijenjena za nabavku nove i polovne opreme (ne starije od 5 godina): mašine, aparati, specijalizovani alati i instrumenti, direktno vezani za djelatnost privrednog društva.

**KOLIKO?**

**Ukupan budžet** za realizaciju Programske linije za nabavku opreme velike vrijednosti iznosi **1.000.000€.**

Ministarstvo ekonomskog razvoja odobrava refundacija dijela troškova u visini **do 40%** iznosa opravdanih troškova bez PDV-a, odnosno **u iznosu ne manjem od 8.000,00€, niti većem od 80.000,00€** (vrijednost opreme se kreće u rasponu od 20.000€ do 200.000€, neto fakturisane vrijednosti)**, a 50%** iznosa opravdanih troškova bez PDV-a, **u iznosu od 10.000,00€ do 100.000,00€** za privredna društva u vlasništvu žena, mladih, i privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100%.

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2022. godine do 15:00h**, dok je krajnji rok za podnošenje finalnih izvještaja/ zahtjeva za refundaciju odobrenih aktivnosti **16. novembar 2022. godine do 15:00h**.

**KONTAKT?**

Sve dodatne informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, na portalu Ministarstva ekonomskog razvoja Crne Gore ([www.gov.me/mek](http://www.gov.me/mek)) i putem e-maila [ljiljana.belada@mek.gov.me](mailto:ljiljana.belada@mek.gov.me) i/ili [gordana.stanisic@mek.gov.me](mailto:gordana.stanisic@mek.gov.me).

# **PROGRAMSKA LINIJA ZA PODRŠKU MALIM ULAGANJIMA**

**KO?**

Pravo učešća u Programskoj liniji imaju registrovana **mikro, mala, srednja privredna društva i preduzetnic**i.

**ŠTA?**

Programska linija za podršku malim ulaganjima namijenjena je za sufinansiranje troškova nabavke osnovnih sredstava – opreme (nove i polovne ne starije od 3 godine) koja je direktno uključena u proces proizvodnje, odnosno pružanja usluge: računarska oprema, prenosni računari, štampači, skeneri i druga kancelarijska oprema, oprema u funkciji razvoja kreativnih industrija, novi djelovi, specijalizovani alati za mašine. Kroz programsku liniju neće se finansirati: mobilni telefoni, pametni satovi, TV aparati, klime, muzički uređaji, slušalice i miševi.

**KOLIKO?**

**Ukupan budžet** za realizaciju Programske linije za podršku malim ulaganjima iznosi **1.000.000€.**

Ministarstvo ekonomskog razvoja odobrava refundaciju dijela troškova u visini **do 50%** iznosa opravdanih troškova, u maksimalnom iznosu **do** **6.000,00€** **bez PDV-a**; odnosno **do 80%** opravdanih troškova u maksimalnom iznosu **do** **7.500,00****€** **bez PDV-a** za žene i mlade do 35. godina, odnosno **do 70%** opravdanih troškova **bez PDV-a**, u maksimalnom iznosu **do** **7.000,00€** za privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100%.

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2022. godine do 15:00h**, dok je krajnji rok za podnošenje finalnih izvještaja/ zahtjeva za refundaciju odobrenih aktivnosti **16. novembar 2022. godine do 15:00h**.

**KONTAKT?**

Sve informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila [gordana.stanisic@mek.gov.me](mailto:gordana.stanisic@mek.gov.me) i/ili [marina.sakovic@mek.gov.me](mailto:ivana.popovic@mek.gov.me).

**PROGRAMSKA LINIJA ZA UVOĐENJE MEĐUNARODNIH STANDARDA**

**KO?**

Pravo učešća u Programskoj liniji imaju registrovana **mikro, mala, srednja privredna društva i preduzetnic**i.

**ŠTA?**

Podrška je namijenjena za sufinansiranje troškova sljedećih aktivnosti:

* Komponenta I – **Akreditacija tijela za ocjenjivanje usaglašenosti**;
* Komponenta II – **Implementacija, sertifikacija i resertifikacija međunarodnih standarda**

**KOLIKO?**

**Ukupan budžet** za realizaciju Programske linije za uvođenje međunarodnih standarda iznosi **250.000€.**

Ministarstvo ekonomskog razvoja odobrava refundaciju dijela troškova u visini **do 70%** za mikro i mala preduzeća, odnosno **do 60%** za srednja preduzeća, iznosa opravdanih troškova **bez PDV-a**, a u maksimalnom iznosu **do 3.000,00**€ bez PDV-a; odnosno **do 80%** opravdanih troškova **bez PDV-a**, a u maksimalnom iznosu **do 4.000,00€ bez PDV-a** za žene i mlade do 35 godina i privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100%.

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2022. godine do 15:00h**, dok je krajnji rok za podnošenje finalnih izvještaja/ zahtjeva za refundaciju odobrenih aktivnosti **16. novembar 2022. godine do 15:00h**.

**KONTAKT?**

Sve informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila [jelena.obradovic@mek.gov.me](mailto:jelena.obradovic@mek.gov.me).

**PROGRAMSKA LINIJA ZA PODRŠKU DIGITALIZACIJI**

**KO?**

Pravo učešća u Programskoj liniji imaju registrovana **mikro, mala, srednja privredna društva i preduzetnic**i.

**ŠTA?**

Podrška je namijenjena za sufinansiranje troškova sljedećih aktivnosti:

* Komponenta I- **Integracija poslovnih softvera i web rješenja**;
* Komponenta II- **Realizacija specijalizovanih (personalizovanih) softverskih rješenja veće kompleksnosti**;
* Komponenta III- **Unapređenje digitalnih vještina zaposlenih**.

**KOLIKO?**

**Ukupan budžet** za realizaciju Programske linije za podršku digitalizaciji iznosi **400.000€.**

Ministarstvo ekonomskog razvoja odobrava refundaciju dijela troškova u visini **do 50%** iznosa opravdanih troškova **bez PDV-a**, a u maksimalnom iznosu **do 2.500,00€ bez PDV-a**, odnosno **do 80%** opravdanih troškova **bez PDV-a**, a u maksimalnom iznosu **do 4.000,00€** **bez PDV-a** za žene i mlade do 35 godina (Komponenta I); odnosno **do 70%** iznosa opravdanih troškova **bez PDV-a**, a u maksimalnom iznosu **do 20.000,00€** **bez PDV-a** (Komponenta II); odnosno **do 100%** iznosa opravdanih troškova **bez PDV-a**, a u maksimalnom iznosu **do 1.200,00€** **bez PDV-a** (komponenta III); Za privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100% intenzitet bespovratne podrške će se uvećati za dodatnih **10%** iznosa opravdanih troškova, dok se maksimalno dozvoljeni iznosi neće mijenjati.

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2022. godine do 15:00h**, dok je krajnji rok za podnošenje finalnih izvještaja/ zahtjeva za refundaciju odobrenih aktivnosti **16. novembar 2022. godine do 15:00h**.

**KONTAKT?**

Sve informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila [marko.backovic@mek.gov.me](mailto:marko.backovic@mek.gov.me) i/ili [lazar.nenezic@mek.gov.me](mailto:lazar.nenezic@mek.gov.me).

# **PROGRAMSKA LINIJA ZA PODSTICAJ CIRKULARNE EKONOMIJE**

**KO?**

Pravo učešća u Programskoj liniji imaju registrovana **mikro, mala, srednja privredna društva i preduzetnic**i.

**ŠTA?**

Kroz Programsku liniju za podsticaj cirkularne ekonomije podrška je namijenjena za sufinansiranje troškova sljedećih aktivnosti:

* Komponenta I – **Tretman otpadnih voda u industriji namijenjen preduzetnicima i mikro preduzećima;**
* Komponenta II – **Tretman otpadnih voda u industriji namijenjen malim i srednjim preduzećima i hotelima;**
* Komponenta III - **Podrška pravilnom upravljanju otpadom kroz izbjegavanje nastanka otpada i reciklažu.**

**KOLIKO?**

**Ukupan budžet** za realizaciju Programske linije za podsticaj cirkularne ekonomije iznosi **200.000€.**

Ministarstvo ekonomskog razvoja odobrava refundaciju dijela troškova u visini **do 70%** za preduzetnike, mikro i mala preduzećaodnosno **do 60%** za srednja preduzeća, iznosa opravdanih troškova **bez PDV-a**, a u maksimalnom iznosu **do 10.000,00€ bez PDV-a** (Komponenta I i II, i djelimično Komponenta III); odnosno u maksimalnom iznosu **do 2.000,00 € bez PDV-a** (Komponenta III), odnosno **do 80%** opravdanih troškova za žene i mlade do 35 godina. Za privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100% intenzitet bespovratne podrške će se uvećati za dodatnih **10%** iznosa opravdanih troškova, dok se maksimalno dozvoljeni iznosi neće mijenjati.

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2022. godine do 15:00h**, dok je krajnji rok za podnošenje finalnih izvještaja/ zahtjeva za refundaciju odobrenih aktivnosti **16. novembar 2022. godine do 15:00h**.

**KONTAKT?**

Sve informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila [sanja.varajic@mek.gov.me](mailto:sanja.varajic@mek.gov.me).

**PROGRAMSKA LINIJA ZA PODRŠKU INTERNACIONALIZACIJI**

**KO?**

Pravo učešća u Programskoj liniji imaju registrovana **mikro, mala, srednja privredna društva i preduzetnic**i.

**ŠTA?**

Kroz Programsku liniju za podršku internacionalizaciji podrška je namijenjena za sufinansiranje troškova sljedećih aktivnosti:

* Komponenta I- **Nastup na međunarodnim sajmovima**;
* Komponenta II- **Kompanijske posjete sajmovima u cilju povezivanja sa inostranim partnerima/učestvovanje na B2B susretima;**
* Komponenta III- **Izrada promotivnog materijala.**

**KOLIKO?**

**Ukupan budžet** za realizaciju Programske linije za podršku internacionalizaciji iznosi **100.000€.**

Ministarstvo ekonomskog razvoja odobrava refundaciju dijela troškova u visini **do 50%** iznosa opravdanih troškova **bez PDV-a** odnosno u maksimalnom iznosu **do 4,000.00€** (Komponenta I); **do 50%** iznosa opravdanih troškova **bez PDV-a**, odnosno u maksimalnom iznosu **do 700.00€** (Komponenta II); **do 50%** iznosa opravdanih troškova **bez PDV-a** odnosno u maksimalnom iznosu **do 500.00€** (Komponenta III); odnosno **do 80%** opravdanih troškova **bez PDV-a**, a u maksimalnom iznosu **do 5.000,00 €** **bez PDV-a** za žene i mlade do 35 godina, kao i za privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100%.

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2022. godine do 15:00h**, dok je krajnji rok za podnošenje finalnih izvještaja/ zahtjeva za refundaciju odobrenih aktivnosti **16. novembar 2022. godine do 15:00h**.

**KONTAKT?**

Sve informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila [ivana.zecevic@mek.gov.me](mailto:ivana.zecevic@mek.gov.me) i [ljiljana.belada@mek.gov.me](mailto:ljiljana.belada@mek.gov.me).

**PROGRAMSKA LINIJA ZA PRUŽANJE MENTORING USLUGA**

**KO?**

Pravo učešća imaju **mikro, mala, srednja preduzeća i preduzetnici** koji se bave proizvodnim ili uslužnim djelatnostima.

**ŠTA?**

**Proces mentoringa** se odvija po uspostavljenoj mentoring šemi, razvijenoj u saradnji sa Japanskom agencijom za međunarodnu saradnju (JICA), i obuhvata:

* Analizu poslovanja;
* Savjetovanje;
* Pomoć u pripremi razvojnih planova poslovanja;
* Pomoć u pronalaženju poslovnih partnera.

**KOLIKO?**

**Ukupan budžet** za realizaciju Programske linije za pružanje mentoring usluga iznosi **35.000€.**

**Mentoring usluga je besplatna za krajnje korisnike - mikro, mala, srednja preduzeća i preduzetnike.**

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2022. godine do 15:00h**, dok je krajnji rok za podnošenje finalnih izvještaja/ zahtjeva za refundaciju odobrenih aktivnosti **16. novembar 2022. godine do 15:00h**.

**KONTAKT?**

Sve informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila:

[andjela.gajevic@mek.gov.me](mailto:andjela.gajevic@mek.gov.me) i [sanja.varajic@mek.gov.me](mailto:sanja.varajic@mek.gov.me).

**PROGRAMSKA LINIJA ZA POČETNIKE U BIZNISU**

**KO?**

Pravo učešća imaju **novoosnovani privredni subjekti koji posluju kraće od godinu dana od dana apliciranja na Javni poziv.**

**ŠTA?**

Predmet podrške je pružanje nefinansijske i finansijske podrške novoosnovanim privrednim subjektima:

* **Nefinansijska podrška obuhvata:** preduzetnički ciklusi edukacije, tehnička podrška u izradi biznis planova i mentoring;
* **Finansijska podrška obuhvata:**
* Kreditnu podršku kod Investiciono razvojnog fonda Crne Gore A.D. kroz direktno finansiranje, gdje su obezbijeđeni sljedeći uslovi:
* Iznos kredita: **do 50.000,00€**
* Kamatna stopa: 2,5 % na godišnjem nivou uz proporcionalni sistem obračuna
* Rok otplate: do 12 godina (uključujući grace period)
* Grace period: do 4 godine.

Minimalan iznos kredita za koji se moze aplicirati je **5.000€.**

**KOLIKO?**

**Ukupan budžet** za realizaciju Programske linije za početnike u biznisu koji se odnosi na bespovratnu podršku Ministarstva ekonomskog razvoja iznosi **50,000.00€**, dok ukupan budžet za realizaciju nefinansijske - konsultantske podrške od strane Ministarstva ekonomskog razvoja iznosi **15,000.00€.**

Ministarstvo ekonomskog razvoja odobrava refundaciju dijela troškova u visini **do 15%** **vrijednosti realizovanih kreditnih sredstava**, za kredite vrijednosti **do 25.000€**, a u maksimalnom iznosu **do 3.000€ ,**odnosno **do 10%**, za kredite vrijednosti **od 25.000 do 50.000€,** u maksimalnom iznosu **do 5.000€**.

**KADA?**

Krajnji rok za dostavljanje prijava od strane privrednih subjekata je **01. jun 2022. godine do 15:00h**.

**KONTAKT?**

Sve informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila [andjela.gajevic@me](mailto:andjela.gajevic@me)k.gov.me i/ili [ivana.zecevic@mek.gov.me](mailto:ivana.zecevic@mek.gov.me).

1. Ne odnosi se na Programsku liniju za početnike u biznisu [↑](#footnote-ref-1)
2. Poreski obveznici koji imaju rješenja o preusmjeru sredsta [↑](#footnote-ref-2)
3. 1. U slučaju društva sa ograniĉenom odgovornošću ako je više od polovine njegovog upisanog osnovnog kapitala izgubljeno zbog akumuliranih gubitaka. To se događa kada se odbijanjem akumuliranih gubitaka od rezervi (i svih drugih elemenata koji se generalno smatraju dijelom sopstvenih sredstava društva) dobije negativan kumulativni iznos koji prelazi polovinu upisanog osnovnog kapitala.

   2. U slučaju društva u kojem barem neki ĉlanovi imaju neograničenu odgovornost za dug društva : ako je više od polovine njegovog kapitala prikazanog u finansijskim izvještajima društva izgubljeno zbog akumuliranih gubitaka.

   3. Ako je privredno društvo predmet opšteg postupka zbog insolventnosti ili ispunjava kriterijume u skladu sa domaćim pravom da se protiv njega na zahtjev povjerilaca pokrene opšti postupak zbog insolventnosti.

   4. U sluĉaju privrednog društva koje nije MSP ako je tokom posljednje dvije godine:

   i. odnos knjigovodstvenog duga prema kapitalu privrednog društva bio veći od 7,5 i

   ii. EBITDA koeficijent pokrića kamata privrednog društva bio niţi od 1,0. [↑](#footnote-ref-3)
4. Zakon o privrednim društvima ("Službeni list Crne Gore", broj 65/20, član 32); [↑](#footnote-ref-4)
5. Indeks razvijenosti u skladu sa Pravilnikom o utvrđivanju stepena razvijenosti jedinice lokalne samopurave (Sl.list CG 077/19, 113/20); [↑](#footnote-ref-5)
6. Zakon o regionalnom razvoju (Sl.list Cg 20/11 i 20/15 i 47/19) [↑](#footnote-ref-6)
7. U okviru djelatnosti obuhvaćenih Programom, i navedenih sektora, podsjetnik da su u okviru ove programske linije isključene djelatnosti iz Sektora C - Prerađivačka industrija. [↑](#footnote-ref-7)